Clémence Calvin

Clémence Calvin (født 17. mai 1990 i Vichy) er en fransk friidrettsutøver og terrengløper. Hun har sølv på 10.000 meter fra EM i friidrett 2014 og gull på samme distanse ved Europacupen på 10 000 meter 2014 som fremste internasjonale meritter, og hun er flere ganger fransk mester i friidrett og terrengløp. 

 Idrettskarriere 
2006-2008
Calvin representerte klubben Courir à Cusset fra 2004 til 2011.FFA - Clémence Calvin, besøkt 22. desember 2015. Hun deltok i juniorklassen ved EM i terrengløp 2006, og kom på 29.-plass individuelt, mens det franske juniorlaget kom på 6.-plass i lagkonkurransen.European Athletics - San Giorgio S.L.  ITA  10 December, besøkt 22. desember 2015. Hun ble fransk ungdomsmester i terrengløp individuelt, og vant også 1500 meter ved det franske ungdomsmesterskapet i friidrett. 

I 2007 deltok hun igjen i juniorklassen ved EM i terrengløp 2007, der hun kom på 28.-plass. I lagkonkurransen kom Frankrike på 4.-plass. Som året før vant hun det franske ungdomsmesterskapet i terrengløp. Hun ble fransk juniormester i terrengløp i 2008. 

2009
Ved EM i terrengløp 2009 kom Calvin på 38.-plass i juniorklassen.European Athletics - U20 Cross country 4.039 km Women - Final, besøkt 22. desember 2015. Hun deltok også ved VM i terrengløp 2009, der hun kom på 27.-plass i juniorklassen. Ved det franske juniormesterskapet i terrengløp kom hun på 1.-plass.  

I friidrett deltok hun ved Junior-EM i friidrett 2009 i Novi Sad, og kom der på 9.-plass på 3000 meter.European Athletics - European Athletics U20 Championships - Novi Sad 2009, besøkt 22. desember 2015. 

2010
Hun deltok i U23-klassen ved EM i terrengløp 2010 i Albufeira, der hun kom på 13.-plass. Det franske U23-laget kom her på 7.-plass i lagkonkurransen. Hun ble fransk U23-mester på 5000 meter dette året.  

2011
Fra 2011 til 2012 representerte hun klubben Martigues Sport Athlétisme. Hun kom på 8.-plass i U23-klassen ved EM i terrengløp 2011, og det franske laget kom her på 4.-plass. Ved U23-EM i friidrett 2011 løp hun inn til 4.-plass på 5000 meter, men Jekaterina Gorbuna ble fratatt sølvmedaljen på grunn av doping, og Calvin rykket dermed opp til bronsemedalje.RUSADA - Two Russian track and field athletes recognized ineligible , besøkt 22. desember 2015.European Athletics - European Athletics U23 Championships - Ostrava 2011, besøkt 22. desember 2015. Ved VM i terrengløp 2011 kom hun på 70.-plass i seniorklassen, og på nasjonalt nivå vant hun det franske U23-mesterskapet i terrengløp. 

2012
Calvin kom på 3.-plass individuelt i U23-klassen ved EM i terrengløp 2012. Det franske laget kom på 5.-plass i lagkonkurransen i denne klassen. Ved det franske U23-mesterskapet i friidrett 2012 vant hun 3000 meter hinder. 

2013
Calvin be senior i 2013, og byttet klubb til SCO Ste-Marguerite Marsei. Ved EM i terrengløp 2013 kom hun på 12.-plass individuelt, men fikk sølv i lagkonkurransen sammen med Sophie Duarte (som vant individuelt), Christine Bardelle, Laila Traby, Laurane Picoche og Claire Perraux. Hun deltok også ved VM i terrengløp 2013, men endte der på 45.-plass. Hun ble fransk mester i terrengløp dette året. 

2014
I 2014 forsvarte hun den franske tittelen sin i terrengløp fra året før. Hun vant også 1500 meter ved det franske mesterskapet i friidrett 2014. Hun deltok ved EM i friidrett 2014, der hun kom på 2.-plass på 10.000 meter, bak britiske Jo Pavey, og ved Lag-EM i friidrett 2014 (Super League) kom hun på 7.-plass på 3000 meter. 

2015
Ved EM i terrengløp 2015 kom Calvin på 7.-plass individuelt, men fikk sølv i lagkonkurransen. Hun kom på 6.-plass på 3000 meter ved Lag-EM i friidrett 2015, og kom på 3.-plass på 5000 meter. Ved det franske mesterskapet i friidrett 2015 vant hun 5000 meter. 

 Referanser 

 Eksterne lenker 

  Profil hos ARRS (Association of Road Racing Statisticians)

Kategori:Personer fra Vichy
Kategori:Franske mellomdistanseløpere
Kategori:Franske langdistanseløpere
Kategori:Franske terrengløpere
Kategori:Franske mestere i friidrett
Kategori:Deltakere for Frankrike under EM i friidrett 2014